CELEX: 62009CO0091
Language: fi
Date: 2010-03-26 00:00:00
Title: Unionin tuomioistuimen määräys (viides jaosto) 26 päivänä maaliskuuta 2010.#Eis.de GmbH vastaan BBY Vertriebsgesellschaft mbH.#Ennakkoratkaisupyyntö: Bundesgerichtshof - Saksa.#Työjärjestyksen 104 artiklan 3 kohdan ensimmäinen alakohta - Tavaramerkit - Internet - Avainsanoihin perustuva mainonta (keyword advertising) - Tavaramerkin haltijan kilpailijan mainoksen esittäminen tavaramerkin kanssa samanlaisen avainsanan perusteella - Direktiivi 89/104/ETY - 5 artiklan 1 kohdan a alakohta.#Asia C-91/09.

Unionin tuomioistuimen määräys (viides jaosto) 26.3.2010 – Eis.de vastaan BBY Vertriebsgesellschaft
      (asia C‑91/09)
      Työjärjestyksen 104 artiklan 3 kohdan ensimmäinen alakohta – Tavaramerkit – Internet – Avainsanoihin perustuva mainonta (keyword advertising) – Tavaramerkin haltijan kilpailijan mainoksen esittäminen tavaramerkin kanssa samanlaisen avainsanan perusteella – Direktiivi 89/104/ETY – 5 artiklan 1 kohdan a alakohta
      Jäsenvaltioiden lainsäädännön lähentäminen – Tavaramerkit – Direktiivi 89/104 – Tavaramerkin haltijan oikeus kieltää kolmatta käyttämästä samaa merkkiä samoja tavaroita varten – Mainonta internetin indeksointipalvelussa – Tavaramerkin haltijan oikeutta koskeva edellytys (Neuvoston direktiivin 89/104 5 artiklan 1 kohdan a alakohta) (ks. 28 kohta)
      Aihe 
      
         
               Ennakkoratkaisupyyntö – Bundesgerichtshof Karlsruhe – Jäsenvaltioiden tavaramerkkilainsäädännön lähentämisestä 21.12.1988
                  annetun ensimmäisen neuvoston direktiivin 89/104/ETY (EYVL 1989, L 40, s. 1) 5 artiklan 1 kohdan a alakohdan tulkinta – Tavaramerkin
                  kanssa samanlaisen merkin ilmoittaminen internet-hakukonepalvelun ylläpitäjälle siinä tarkoituksessa, että kun mainittu merkki
                  annetaan hakukoneelle hakusanana, kuvaruudulle ilmestyy automaattisesti mainos, jossa mainostetaan samanlaisia tavaroita tai
                  palveluja, joita varten kyseinen tavaramerkki on rekisteröity (”keyword advertising”) – Tavaramerkin haltija ei ole antanut
                  suostumusta – Tämän käyttötavan katsominen edellä mainitussa säännöksessä tarkoitetuksi tavaramerkin ”käyttämiseksi”
               
            Ratkaisu 
      
         
                   
               
               
                  
               
               
                  	Jäsenvaltioiden tavaramerkkilainsäädännön lähentämisestä 21.12.1988 annetun ensimmäisen neuvoston direktiivin 89/104/ETY 5
                     artiklan 1 kohdan a alakohtaa on tulkittava siten, että tavaramerkin haltijalla on oikeus kieltää mainostajaa mainostamasta
                     kyseisen tavaramerkin kanssa samanlaisen tai samankaltaisen avainsanan, jonka mainostaja on valinnut internetin indeksointipalvelussa
                     ilman tavaramerkin haltijan suostumusta, perusteella sellaisia tavaroita tai palveluja, jotka ovat samoja kuin ne tavarat
                     tai palvelut, joita varten kyseinen tavaramerkki on rekisteröity, kun internetin keskivertokäyttäjä ei voi mainoksen perusteella
                     saada selville tai voi sen perusteella vain hankalasti saada selville, ovatko mainoksessa tarkoitetut tavarat tai palvelut
                     peräisin tavaramerkin haltijalta tai tähän taloudellisesti sidoksissa olevasta yrityksestä vai kolmannelta.